text: 16-årig udtaget til superligehold
  30 november 2012 kl. 10.24
  AC Horsens er så plaget af karantæner og skader, at cheftræner Johnny Mølby har måttet udtage en 16-årig til aftenens kamp mod Sønderjyske.
  Og det er Emil Nielsen. Han spiller normalt på AC Horsensens U17-hold.
  - Vi vil rigtig gerne skabe yderligere afstand til bunden, og det kan vi gøre med en sejr over et Sønderjyske-hold, der har været inde i en svær periode. Jeg forventer, at de kommer med en rimelig kontrolleret offensiv, og vi skal være opmærksomme på deres omstillingsspil, hvor Lasse Vibe, Tommy Bechmann og Eyjolfur Hedinsson kan gøre ondt på de fleste, siger cheftræner Johnny Mølby.
  